Οκτάβιος του Ηνωμένου Βασιλείου

Ο Οκτάβιος του Ηνωμένου Βασιλείου (αγγλ. Octavius of the United Kingdom, 23 Φεβρουαρίου 1779 - 3 Μαΐου 1783) ήταν πρίγκηπας του Ηνωμένου Βασιλείου.

Βιογραφία

 Γέννηση και βάπτιση 
Ο Οκτάβιος γεννήθηκε στις 23 Φεβρουαρίου 1779, στα Ανάκτορα του Μπάκιγχαμ, στο Λονδίνο.Weir 2008, p. 300. Ήταν το δέκατο τρίτο παιδί και ο όγδοος γιος του Γεώργιου Γ΄ και της Καρλόττας του Μέκλενμπουργκ-Στρέλιτς. Το όνομα του Πρίγκηπα προέρχεται από τον λατινικό octavus, τον οκτώ, που δείχνει ότι ήταν ο όγδοος γιος των γονέων του.Watkins 1819, p. 270.

Ο Γεώργιος ήταν εξαιρετικά αφοσιωμένος στον Οκτάβιο. Ο Βασιλιάς ήταν στοργικός και επιεικής με τα μικρά παιδιά του και προσπάθησε να παρακολουθήσει τα πάρτυ γενεθλίων τους και άλλες εκδηλώσεις που οργανώθηκαν για τη χαρά τους. Μια φορά, ένας φίλος που είχε παραστεί σε μια γορτή είπε ότι ο Γεώργιος "είχε στην αγκαλιά του τη Σοφία και τον μικρότερο πρίγκιπα, τον Οκτάβιο."Hibbert 2000, p. 98. Ένας άλλος μάρτυρας έγραψε ότι ο Γεώργιος και η Καρλόττα "αφήνουν τα παιδιά τους να παίζουν συνέχεια". Τα περισσότερα βράδια, τα παιδιά μεταφέρονταν στους γονείς τους από τις 6 έως τις 7 το μεσημέρι για να παίξουν για μια ή δύο ώρες.Hibbert 2000, pp. 98-99. Ο Βασιλιάς επίσης ενημερωνόταν για την εκπαιδευτική πρόοδο των παιδιών του.Hibbert 2000, p. 99.

Ο Οκτάβιος ήταν κοντά στην αδερφή του, Σοφία, που αποκαλούσε τον Οκτάβιο «γιο της», και πήγε μαζί με αυτήν και τα αδέλφια τους Ελισάβετ και Εδουάρδο στο Ήστμπορν στην ακτή του Σάσσεξ, του 1780.Fraser 2004, pp. 65-66. Όταν ήταν δεκαεννέα μηνών, γεννήθηκε ο μικρός του αδερφός, Αλφρέδος. Ο Οκτάβιος ήταν τριών ετών όταν ο Αλφρέδος πέθανε στις 20 Αυγούστου 1782 και έγινε και πάλι το νεότερο επιζών παιδί. Ο βασιλιάς Γεώργιος δήλωσε για τον θάνατο του Αλφρέδου: «Λυπάμαι πολύ για τον Αλφρέδο αλλά αν ήταν ο Οκτάβιος, θα έπρεπε να πεθάνω και εγώ».Walpole 1891, p. 363. Το 1820 ο ιστορικός Έντουαρντ Χολτ έγραψε για τον χαρακτήρα του Πρίγκηπα ότι, "Αν και ο Πρίγκηπας Οκτάβιος δεν είχε περάσει το πέμπτο έτος του, θεωρήθηκε πολύ υπάκουος και κατείχε καλή φύση σε τόσο ασυνήθιστο βαθμό, που όλοι απολάμβαναν να τον βλέπουν".Holt 1820, p. 256. Ο βιογράφος Τζον Ουότκινς πρόσθεσε ότι ο Οκτάβιος "θεωρήθηκε ένα από τα καλύτερα βασιλικά τέκνα."Watkins 1819, p. 291.

 Το τέλος του 
Έξι μήνες μετά τον θάνατο του Αλφρέδου, ο Οκτάβιος και η Σοφία μεταφέρθηκαν στο Παλάτι Κιου στο Λονδίνο για να εμβολιαστούν για τον ιό της ευλογιάς.Panton 2011, p. 359. Ενώ η Σοφία ανέκαμψε χωρίς παρενέργειεςBaxby 1984, p. 303.Papendiek 1887, p. 270., ο Οκτάβιος αρρώστησε και πέθανε αρκετές μέρες αργότερα, γύρω στις 8 μ.μ."St. James's, May 6". The London Gazette (12437): 1. May 1783. στις 3 Μαΐου 1783, στο Παλάτι Κιου. Ήταν τεσσάρων ετών.Fraser 2004, p. 77. Όπως ήταν παραδοσιακό, το βασίλειο δεν πένθησε για τους θανάτους βασιλικών παιδιών ηλικίας κάτω των δεκατεσσάρων ετώνFritz 1982, p. 305..

Ο Οκτάβιος έχει τη διάκριση ότι είναι το τελευταίο μέλος της βρετανικής βασιλικής οικογένειας που έπασχε από ευλογιά.Carrell 2003, p. 392. Στις 10 Μαΐου, θάφτηκε μαζί με τον αδελφό του Αλφρέδο στο Αββαείο του Ουέστμινστερ. Ο μεγαλύτερος αδελφός τους, Γεώργιος Δ΄ διέταξε τα οστά τους να μεταφερθούν στο Παρεκκλήσι του Αγίου Γεωργίου, στο Κάστρο του Ουίνσδορ στις 11 Φεβρουαρίου 1820."Royal Burials in the Chapel since 1805". College of St. George. Archived from the original on 27 September 2011. Retrieved 30 August 2011.

Σύμφωνα με τη βασίλισσα Καρλόττα, ο θάνατος του Οκτάβιου ήταν απροσδόκητος. Έγραψε σε έναν φίλο που αντιμετώπισε μια παρόμοια τραγωδία ότι "δύο φορές αισθάνθηκα αυτό που αισθάνεσαι, την τελευταία φορά χωρίς την ελάχιστη προετοιμασία για ένα τέτοιο επεισόδιο, γιατί σε λιγότερο από σαράντα οκτώ ώρες ο γιος μου ο Οκτάβιος, που ήταν υγιέστατος, αρρώστησε και πέθανε αμέσως».Baxby 1984, p. 304. Ο θάνατος του Πρίγκηπα είχε μια αξιοσημείωτη επίδραση, τόσο διανοητικά όσο και σωματικά, στη βασίλισσα Καρλόττα, η οποία τότε ήταν έγκυος με το μικρότερο παιδί της, ΑμαλίαWatkins 1819, p. 292..

Ο θάνατος του Οκτάβιου κατέστρεψε τον πατέρα τουBlack 2006, p. 156.. Ο Ουόλπολ έγραψε ότι «ο Βασιλιάς έχασε ακόμα ένα μικρό παιδί· ένα υπέροχο αγόρι, λένε, το οποίο ήταν εξαιρετικά τρυφερό». Λίγο αργότερα, ο βασιλιάς Γεώργιος είπε «Δεν θα υπάρξει Παράδεισος για μένα, αν ο Οκτάβιος δεν είναι εκεί». Την ημέρα μετά το θάνατο του γιου του, ο Βασιλιάς πέρασε από ένα δωμάτιο όπου ο καλλιτέχνης Τόμας Γκέινσμπορω ολοκληρώνει τις τελευταίες πινελιές σε ένα πορτραίτο της οικογένειας. Ο Βασιλιάς του ζήτησε να σταματήσει, αλλά όταν διαπίστωσε ότι ο πίνακας ήταν του Οκτάβιου, επέτρεψε στον ζωγράφο να συνεχίσει. Όταν ο πίνακας εκτέθηκε μια εβδομάδα αργότερα, οι αδελφές του Οκτάβιου ήταν τόσο αναστατωμένες που κατέρρευσαν κι έβαλαν τα κλάματα μπροστά σε όλους. Στα επόμενα χρόνια ο βασιλιάς Γεώργιος φανταζόταν συζητήσεις με τους δύο νεότερους γιους του. Κατά τη διάρκεια μιας κρίσης τρέλας του Βασιλιά το 1788, ο Γεώργιος μπέρδεψε ένα μαξιλάρι για τον Οκτάβιο, ο οποίος εκείνη την εποχή είχε πεθάνει εδώ και πέντε χρόνια.Hibbert 2000, p. 280.

Πορτραίτα
Πολλά πορτραίτα του Οκτάβιου επιβιώνουν. Πέντε πορτραίτα με εκείνον μόνο του και ένα με τον αδελφό του, Αλφρέδο, στεγάζονται στη Βασιλική Συλλογή του Ηνωμένου Βασιλείου. Η πρώτη είναι η πιο διάσημη ζωγραφική του Τόμας Γκέινσμπορω το 1782, η οποία αποτελεί μέρος μιας σειράς ζωγραφικών έργων των νεότερων βασιλικών παιδιών. Η δεύτερη είναι μετά το 1782 από τον ίδιο και χρονολογείται γύρω στο 1782 ή 1784. Το τρίτο πορτραίτο είναι από τον Μπέντζαμιν Ουέστ και ζωγραφίστηκε λίγο πριν τον θάνατο του Οκτάβιου. Ένα άλλο είναι από τον Ουίλλιαμ Μπόουν κι ένα άλλο από κάποιον ανώνυμο καλλιτέχνη. Το έκτο και τελευταίο πορτρέτο αντιπροσωπεύει την αποθέωση του Οκτάβιου και του Αλφρέδου και ζωγραφίστηκε από τον Ουέστ. Ένα άλλο πορτρέτο, αυτή τη φορά της βασίλισσας Καρλόττας, δείχνει τον Οκτάβιο και τα αδέρφια του. Δύο άλλα πορτρέτα στεγάζονται από την Εθνική Πινακοθήκη στο Λονδίνο. Το πρώτο φτιάχτηκε το 1817 από τον Σάμιουελ Φρήμαν. Το δεύτερο έχει τον τίτλο "Η Απόφαση των Πριγκίπων Οκτάβιου και Αλφρέδου και της Πριγκίπισσας Αμαλίας", που δημοσιεύθηκε το 1820 από τον Ρόμπερτ Χικς. Άλλα τρία πορτραίτα, λιγότερο γνωστά, στεγάζονται σε διάφορα μέρη του εξωτερικού. Η πρώτη είναι από τον West και στεγάζεται από την Ακαδημία Καλών Τεχνών της Πενσυλβάνια. Δημιουργήθηκε το 1783. Δύο ακόμα του Γκέινσμπορω σπανίζουν.

Βιβλιογραφία












Παραπομπές

Εξωτερικοί σύνδεσμοι


Κατηγορία:Πρίγκιπες της Μεγάλης Βρετανίας
Κατηγορία:Οίκος του Αννόβερου